Грамадзянскім кодэксам Рэспублікі Беларусь (ГК) прадугледжана, што ўласніку належаць правы валодання, карыстання і распараджэння сваёй маёмасцю. Уласнік мае права па сваім меркаванні здзяйсняць у дачыненні маёмасці, якая належыць яму, любыя дзеянні, якія не супярэчаць заканадаўству, грамадскай карысці і бяспецы, не наносяць шкоды навакольнаму асяроддзю, гісторыка-культурным каштоўнасцям і не ўшчамляюць правы і інтарэсы іншых асоб, што абараняюцца законам, у тым ліку адчужаць сваю маёмасць ва ўласнасць іншым асобам, перадаваць ім, застаючыся ўласнікам, правы валодання, карыстання і распараджэння маёмасцю, аддаваць маёмасць у заклад і абцяжарваць яе іншымі спосабамі, а таксама іншым чынам распараджацца ёй (артыкул 210 ГК).